France 3 Nord-Pas-de-Calais Picardie

Frinche 3 Nord-Pas-Calés Picardie (France 3 Nord-Pas-de-Calais Picardie), ch'est eune des 13 intennes régionales de France 3, qui émet dins l'Nord-Pas-Calés et pi in Picardie.

 Histoère 

Ch'prumier émetteur d'télévision régionale frinsèse i est ouvert à Lile l'10 d'avri 1950. Ches studios is étotte dins ch'béffoé d'Lile. Ch'est ch'ministre éd l'information, Pierre-Henri Teitgen et pi ch'minisse d'chés PTT, Charles Brune, qui les inaugur'nt l'24 d'avri. Télé-Lille a tè l'prumière télévision régionnale d'Franche.

Ch'prumier jornal télévisé il est présintè l'29 ed join 1951 édpis ch'béffroé. Ch'jornal il étot présinté pèr Jacques Navadic pi Robert Diligent. Ch'jornal nationnal, i étot écrit à Paris et i d'vot arriver in train. Du coup, i fallot attinde l'lind'main pou avoir chés nouveltés.

Télé-Lille il émettot aussi in Bergike. Il y avot alors chinc fos pus d'Berges que d'Frinsés qui r'vetiotent cheul chaîne.

In févérier 1952, chés ondes arriv'nt infin edpu l'Tour Eiffel. Lile d'vint ch'preme relais éd diffusion nationnal éd la RTF (Radiodiffusion-télévision française).

In jinvier 1956, chés studios is déménag'nt av'nue éd la Liberté à Lile et pi ch'l émetteur il est rimplaché.

 Chés émissions 

 Brunch : in 35 minutes, plusieus jornalisses parl'nt de l'vie d'tertous chés jours : multimedia, association, musique pi mode.
 C'est mieux le matin : in 45 minutes, plusieus jornalisses parl'nt de l'vie d'tertous chés jours, chérieux o distractifs.
 Goûtez-moi ça : (Goûtez-me cha) ch'est eune émission d'cuisine, dousque Pierrot et pi Pierre Bonte, pi à achteure Jenny Clève, is présint'nt eune rechette d'cuisine. Ale dure d'pis 1993.
 En avant la musique : tertous chés s'maines, in peut vir eune harmonie d'el règion.
 La vie tout simplement : Philippe Gougler traverche l'règion in cachant des honmes et des feumes qui viv'nt des momints espéchials.
 Le journal de l'Eurorégion : l'diminche à 11h45, vir ch' pu meilleu d'chés télévisions berges et inglèses et pi raviser chés actualités aveuc Frinche 3 Nord-Pas-Calés Picardie

 Loïens intarnètes 

 site éd cheul chaîne
 l' inauguration
 Ch'premier jornal

Catégorie:Télévision